**Ministru kabineta noteikumu projekta „Grozījumi Ministru kabineta 2011.gada 12.jūlija noteikumos Nr.567 „Noteikumi par šķirnes lauksaimniecības dzīvnieku audzētāju organizāciju atbilstības kritērijiem un šķirnes lauksaimniecības dzīvnieku audzētāju organizācijas statusa piešķiršanas kārtību”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ciltsdarba un dzīvnieku audzēšanas likuma 7.panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kārtību, kādā tiek piešķirts šķirnes lauksaimniecības dzīvnieku audzētāju organizācijas statuss, nosaka Ministru kabineta 2011.gada 12.jūlija noteikumi Nr.567 „Noteikumi par šķirnes lauksaimniecības dzīvnieku audzētāju organizāciju atbilstības kritērijiem un šķirnes dzīvnieku audzētāju organizācijas statusa piešķiršanas kārtību” (turpmāk – noteikumi Nr.567). Noteikumos Nr.567 ir noteikts, ka Lauksaimniecības datu centra (turpmāk - datu centrs) šķirnes lauksaimniecības dzīvnieku audzētāju organizāciju reģistrs (turpmāk – reģistrs) ir valsts informācijas sistēmas sastāvdaļa, bet nav noteikts, ka datu centrs regulāri aktualizē informāciju reģistrā un nodrošina tā pieejamību pārējām Eiropas Savienības dalībvalstīm (turpmāk – dalībvalstis) un sabiedrībai, kā paredzēts Eiropas Savienības (turpmāk – ES) normatīvajos aktos, tāpēc noteikumu Nr.567 4. punkts ir attiecīgi jāpapildina.Noteikumi Nr.567 arī neparedz, kā tiek apzinātas un kontrolētas citās dalībvalstīs atzītas šķirnes lauksaimniecības dzīvnieku audzētāju organizācijas (turpmāk – organizācija), kuras veic ciltsdarbu Latvijā. Dalībvalstu kompetentās iestādes, kas atzīst šķirnes lauksaimniecības dzīvnieku audzētāju organizācijas, informē Zemkopības ministriju par savā valstī atzītajām organizācijām un to darbības virzieniem ciltsdarba jomā. Saskaņā ar normatīvo regulējumu šīs organizācijas var īstenot ciltsdarba programmas arī Latvijā. Tāpēc noteikumi Nr.567 papildināmi ar nosacījumu, ka citās dalībvalstīs atzītās organizācijas, Latvijā uzsākot darbu ciltsdarba jomā, par to informē datu centru. Turklāt nepieciešams noteikt datu centra rīcību, ja Pārtikas un veterinārā dienests (turpmāk – PVD) ir konstatējis pārkāpumus šo organizāciju darbībā. Noteikumos Nr.567 noteikts, ka organizācija ciltsdarba programmu izstrādā pieciem gadiem, bet, tā kā lauksaimniecības dzīvnieku sugām ir atšķirīgs paaudžu maiņas intervāls, organizāciju izstrādāto ciltsdarba programmu darbības ilgums ir jāpagarina līdz desmit gadiem, lai organizācijas atkarībā no dzīvnieku sugas varētu plānot nepieciešamo ciltsdarba programmas īstenošanas ilgumu. Līdz ar to organizācija mērķu un uzdevumu sasniegšanai attiecīgās sugas ciltsdarba programmā varēs paredzēt nepieciešamo termiņu objektīvu ciltsdarba un pārraudzības datu iegūšanai. Savukārt, jo vairāk ciltsdarba datu būs iegūts, jo objektīvāk varēs veikt ciltsdarba rezultātu un pārraudzības datu analīzi, kā arī organizācija labāk varēs pierādīt savas darbības efektivitāti.Noteikumi Nr.567 paredz, ka organizācijām pārskats par paveikto darbu ciltsdarba jomā jāiesniedz ik pēc pieciem gadiem vienlaikus ar pieteikumu šķirnes organizāciju statusa pagarināšanai. Savukārt Šķirnes lauksaimniecības dzīvnieku audzētāju organizāciju vērtēšanas komisijai, lai izvērtētu organizācijas atbilstību šķirnes lauksaimniecības dzīvnieku audzētāju organizācijas statusam, ir nepieciešama plašāka informācija par organizācijas darbību ciltsdarba jomā. Tas nozīmē, kā noteikumu projektā jāietver nosacījums par to, ka organizācija, kas jau ir atzīta, sagatavo un par katru darbības gadu iesniedz pārskatu, kurā apkopo iepriekšējās darbības pieredzi, kas saistīta ar ciltsdarbu un ciltsdarba pakalpojumiem. Tāpat noteikumu Nr.567 12.punkts paredz, ka organizācija var pretendēt uz tādas **šķirnes zirgu audzētāju organizācijas statusu**, kuras ciltsgrāmatu jau kārto šķirnes lauksaimniecības dzīvnieku audzētāju organizācija citā ES dalībvalstī, bet šī redakcija nav īsti precīza. Atbilstoši ES normatīvajiem aktiem organizācija nevar pretendēt uz iepriekš minēto šķirnes zirgu audzētāju organizācijas statusu, bet var veikt ciltsdarbu tādas šķirnes zirgiem, kuru ciltsgrāmatu jau kārto šķirnes dzīvnieku audzētāju organizācija citā Eiropas Savienības dalībvalstī. Organizācijai, kas vēlas veikt ciltsdarbu zirgu šķirnei, kuras ciltsgrāmatu jau kārto šķirnes dzīvnieku audzētāju organizācija citā dalībvalstī, ir jānodrošina, ka tiek ņemti vērā minētās organizācijas noteiktie pamatprincipi un šķirnes atbilstības kritēriji. Ievērojot minēto, ir jāprecizē noteikumu Nr.567 12.punkts. Noteikumos Nr.567 noteikts, ka organizācija, kas pretendē uz šķirnes lauksaimniecības dzīvnieku audzētāju organizācijas statusa iegūšanu, Komisijai iesniedz pārskatu par iepriekšējās darbības pieredzi. Lai Komisija iegūtu plašāku un konkrētāku informāciju par organizācijas paveikto, noteikumi papildināmi ar prasību, ka organizācija pārskatā norāda paveikto dzīvnieku audzēšanā un pārraudzības datu analīzi.Noteikumu projektā paredzēts, ka organizācijai, kas pretendē uz šķirnes organizācijas statusa iegūšanu, turpmāk komisijā būs jāiesniedz arī uzņēmuma statūti, lai komisija varētu pārliecināties, vai organizācijas pamatuzdevums ir noteiktas lauksaimniecības dzīvnieku sugas un šķirnes izkopšana un selekcija.Noteikumi Nr.567 paredz: ja komisija, izvērtējot jaunas organizācijas atbilstību šķirnes organizācijas statusam, konstatē neatbilstības, tā nosaka to novēršanas termiņu – 10 dienas. Komisija savas darbības laikā ir konstatējusi, ka noteikumos šis termiņš bieži vien ir par īsu noteiktu neatbilstību novēršanai. Lai atbalstītu komisijas darbu, noteikumu projekts paredz komisijas noteikto neatbilstību novēršanas termiņu pagarināt līdz 30 dienām.Ievērojot izdarāmos grozījumus noteikumu Nr.567 5.punktā, ir jāprecizē arī 20.2.apakšpunkts un jāsvītro 20.3.apakšpunkts.Noteikumu projekta 6.punktā paredzēts, ka organizācijām pārskats par savu darbību ciltsdarba jomā būs jāiesniedz katru gadu, tāpēc tiek svītrots noteikumu Nr.567 20.5.apakšpunkts. |
| 3. | Projekta izstrādē iesaistītās institūcijas | Zemkopības ministrija, Lauksaimniecības datu centrs un Pārtikas veterinārais dienests |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 18 šķirnes lauksaimniecības dzīvnieku audzētāju organizāciju |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz stingrāku vai atšķirīgu regulējumu kā līdz šim spēkā esošajā šķirnes lauksaimniecības dzīvnieku audzētāju organizācijas statusa piešķiršanas kārtībā. Sabiedrības grupām un institūcijām projekta tiesiskais regulējums nemaina tiesības un pienākumus un veicamās darbības. Noteikumu projektā paredzēts, ka organizācija, kurai ir piešķirts šķirnes lauksaimniecības dzīvnieku audzētāju organizācijas statuss, sagatavo un katru gadu līdz 31.decembrim datu centrā iesniedz pārskatu par ciltsdarba programmas īstenošanas sasniegumiem, sniegtajiem ciltsdarba pakalpojumiem un ciltsdarba speciālistu praktisko apmācību organizēšanu ciltsdarba jomā (turpmāk – pārskats). Noteikumu Nr.567 pašreizējā redakcija nosaka, ka pārskats jāiesniedz vienu reizi piecos gados reizē ar ciltsdarba programmas un organizācijas pieteikumu šķirnes lauksaimniecības dzīvnieku audzētāju organizācijas statusa pagarināšanai. Organizācijas ik gadu izvērtē savu darbību un gatavo šāda veida informāciju, kas tiek uzglabāta organizācijā, bet iesniegšanai datu centra komisijā tā tiek apkopota vienu reizi piecos gados. Lai komisija iegūtu plašāku informāciju par organizācijas veikto darbību ciltsdarba jomā, turpmāk organizācijām pārskati būs jāiesniedz ik gadu.Datu centra komisijai iesniegtie pārskati būs jāizvērtē katru gadu, nevis vienu reizi piecos gados. Tas komisijai ļaus iegūt plašāku informāciju par organizācijas veikto darbību ciltsdarba jomā, jo tā ir nepieciešama, lai izvērtētu organizācijas atbilstību šķirnes lauksaimniecības dzīvnieku audzētāju organizācijas statusam. |
| 3. | Administratīvo izmaksu monetārs novērtējums | Administratīvo izmaksu novērtējums mērķgrupai, ko veido juridiskas personas, nepārsniedz 2000 *euro* gadā. |
| 4. | Cita informācija | Nav |

Anotācijas III, IV un V sadaļa – projekts šo jomu neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 1988.gada 19.decembra Direktīva 88/661/EEK par zootehniskajiem standartiem, kas piemērojami tīršķirnes vaislas cūkām; Padomes 1989.gada 30.maija Direktīva 89/361/EEK par tīršķirnes vaislas aitām un kazām; Padomes 1990.gada 26.jūnija Direktīva 90/427/EEK par zootehniskajiem un ģenealoģiskajiem nosacījumiem, kas regulē Kopienas iekšējo tirdzniecību ar zirgu dzimtas dzīvniekiem; Padomes 2009.gada 30.novembra Direktīva 2009/157/EK par liellopu sugu tīršķirnes vaisliniekiem;  Komisijas 1984.gada 27.aprīļa Lēmums 84/247/EEK, ar ko nosaka kritērijus to šķirnes dzīvnieku audzētāju organizāciju un apvienību atzīšanai, kuras uztur vai veido ciltsgrāmatas tīršķirnes liellopu vaisliniekiem;Komisijas 1989.gada 18.jūlija Lēmums 89/504/EEK, ar ko paredz apstiprināšanas un uzraudzīšanas kritērijus tām šķirnes dzīvnieku audzētāju apvienībām, ciltsdarba organizācijām un privātiem uzņēmumiem, kuri izveido vai kārto reģistrus hibrīdu vaislas cūkām; Komisijas 1989.gada 18.jūlija Lēmums 89/501/EEK, ar ko nosaka apstiprināšanas un uzraudzības kritērijus šķirnes dzīvnieku audzētāju apvienībām un ciltsdarba organizācijām, kuras izveido vai ved tīršķirnes vaislas cūku ciltsgrāmatas;Komisijas 1990.gada 10.maija Lēmums 90/254/EEK, ar ko paredz kritērijus to šķirnes dzīvnieku audzētāju organizāciju un apvienību apstiprināšanas kritērijiem, kuras uztur vai veido tīršķirnes vaislas aitu un kazu ciltsgrāmatas; Komisijas 1992.gada 11.jūnija Lēmums 92/353/EEK, kas nosaka apstiprināšanas vai atzīšanas kritērijus organizācijām un apvienībām, kas ved vai veido reģistrēto zirgu dzimtas dzīvnieku ciltsgrāmatas; Komisijas 1992.gada 11.jūnija Lēmums 92/354/EEK, kas izklāsta konkrētus noteikumus, lai nodrošinātu koordināciju starp organizācijām un apvienībām, kas ved vai veido reģistrēto zirgu dzimtas dzīvnieku ciltsgrāmatas.  |
| 2. | Citas starptautiskās saistības | Nav attiecināms. |
| 3. | Cita informācija | Nav  |
| **1.tabula** **Tiesību akta projekta atbilstība ES tiesību aktiem** |
| Attiecīgo Eiropas Savienības tiesību aktu datums, numurs un nosaukums | Padomes 1988.gada 19.decembra Direktīva 88/661/EEK par zootehniskajiem standartiem, kas piemērojami tīršķirnes vaislas cūkām (turpmāk – Padomes Direktīva 88/661/EEK);Padomes 1989.gada 30.maija Direktīva 89/361/EEK par tīršķirnes vaislas aitām un kazām (turpmāk – Padomes Direktīva 89/361/EEK);Padomes 1990.gada 26.jūnija Direktīva 90/427/EEK par zootehniskajiem un ģenealoģiskajiem nosacījumiem, kas regulē Kopienas iekšējo tirdzniecību ar zirgu dzimtas dzīvniekiem (turpmāk – Padomes Direktīva 90/427/EEK);Padomes 2009.gada 30.novembra Direktīva 2009/157/EK par liellopu sugu tīršķirnes vaisliniekiem (turpmāk – Padomes Direktīva 2009/157/EK);Komisijas 1984.gada 27.aprīļa Lēmums 84/247/EEK, ar ko nosaka kritērijus to šķirnes dzīvnieku audzētāju organizāciju un apvienību atzīšanai, kuras uztur vai veido ciltsgrāmatas tīršķirnes liellopu vaisliniekiem (turpmāk – Komisijas Lēmums 84/247/EEK);Komisijas 1989.gada 18.jūlija Lēmums 89/501/EEK, ar ko nosaka apstiprināšanas un uzraudzības kritērijus šķirnes dzīvnieku audzētāju apvienībām un ciltsdarba organizācijām, kuras izveido vai ved tīršķirnes vaislas cūku ciltsgrāmatas (turpmāk – Komisijas Lēmums 89/501/EEK);Komisijas 1989.gada 18.jūlija Lēmums 89/504/EEK, ar ko paredz apstiprināšanas un uzraudzīšanas kritērijus tām šķirnes dzīvnieku audzētāju apvienībām, ciltsdarba organizācijām un privātiem uzņēmumiem, kuri izveido vai kārto reģistrus hibrīdu vaislas cūkām (turpmāk – Komisijas Lēmums 89/504/EEK);Komisijas 1990.gada 10.maija Lēmums 90/254/EEK, ar ko paredz kritērijus to šķirnes dzīvnieku audzētāju organizāciju un apvienību apstiprināšanas kritērijiem, kuras uztur vai veido tīršķirnes vaislas aitu un kazu ciltsgrāmatas (turpmāk – Komisijas Lēmums 90/254/EEK);Komisijas 1992.gada 11.jūnija Lēmums 92/353/EEK, kas nosaka apstiprināšanas vai atzīšanas kritērijus organizācijām un apvienībām, kas ved vai veido reģistrēto zirgu dzimtas dzīvnieku ciltsgrāmatas (turpmāk – Komisijas Lēmums 92/353/EEK);Komisijas 1992.gada 11.jūnija Lēmums 92/354/EEK, kas izklāsta konkrētus noteikumus, lai nodrošinātu koordināciju starp organizācijām un apvienībām, kas ved vai veido reģistrēto zirgu dzimtas dzīvnieku ciltsgrāmatas (turpmāk – Komisijas Lēmums 92/354/EEK). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību-pantu, daļu, punktu, apakšpunktu) | Projekta vienība, kas pārņem vai ievieš katru šī tabulas A ailē minēto ES tiesību akta vienību | Informācija par to, vai šis tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šis tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts,- norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi)- kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Padomes Direktīvas 88/661/EEK 4.a pants | 2.punkts | Šīs tabulas A ailē minētās ES tiesību akta vienības tiek ieviestas pilnībā.  | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Padomes Direktīvas 89/361/EEK 5.pants | 2.punkts | Šīs tabulas A ailē minētās ES tiesību akta vienības tiek ieviestas pilnībā.  | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Padomes Direktīvas 90/427/EEK 5.pants | 2.punkts | Šīs tabulas A ailē minētās ES tiesību akta vienības tiek ieviestas pilnībā.  | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Padomes Direktīvas 2009/157/EK 4.panta 1.punkts | 2.punkts | Šīs tabulas A ailē minētās ES tiesību akta vienības tiek ieviestas pilnībā.  | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Lēmuma 92/354/EEK 2.panta 1.punkta pirmā rindkopa | 3.punkts | Šīs tabulas A ailē minētās ES tiesību akta vienības tiek ieviestas pilnībā.  | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Lēmuma 92/353/EEK pielikuma 2.punkta „b” apakšpunktsKomisijas Lēmuma 92/354/EEK 1.pants | 6.punkts | Šīs tabulas A ailē minētās ES tiesību akta vienības tiek ieviestas pilnībā.  | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsts piešķiršanas un finanšu noteikumus (attiecībā un monetāro politiku) | Nav attiecināms. |
| Cita informācija | Nav. |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīga starptautiskā tiesību akta vai starptautiskas institūcijas vai organizācijas dokumentā (turpmāk – starptautiskais dokuments) datums, numurs un nosaukums | Nav attiecināms. |
| **A** | **B** | **C** |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šis tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav attiecināms. | Nav attiecināms. | Nav attiecināms. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē un elektroniski nosūtīts šķirnes lauksaimniecības dzīvnieku audzētāju organizācijām, Lauksaimnieku organizāciju sadarbības padomei un Zemnieku saeimai. |
| 2. | Sabiedrības līdzdalība projekta izstrādē | Šķirnes lauksaimniecības dzīvnieku audzētāju organizācijas sniegušas priekšlikumus un izteikušas komentārus par noteikumu projektu. |
| 3. | Sabiedrības līdzdalības rezultāti | Šķirnes lauksaimniecības dzīvnieku audzētāju organizāciju iesniegtie priekšlikumi izvērtēti un ņemti vērā.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija, Lauksaimniecības datu centrs un Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Saistībā ar projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Projekta izpilde neietekmēs institūcijām pieejamos cilvēkresursus. |
| 3. | Cita informācija | Nav |

Zemkopības ministrs J.Dūklavs

2014.07.24. 12:12

2283

L.Ozoliņa

67027422; Ligija.Ozolina@zm.gov.lv